CELEX: 62020TN0563
Language: fi
Date: 2020-09-09 00:00:00
Title: Asia T-563/20: Kanne 9.9.2020 – Satabank v. EKP

7.12.2020   
            
            
               FI
            
            
               Euroopan unionin virallinen lehti
            
            
               C 423/38
            
         
      Kanne 9.9.2020 – Satabank v. EKP
      (Asia T-563/20)
      (2020/C 423/55)
      Oikeudenkäyntikieli: englanti
      
         Asianosaiset
      
      
         Kantaja: Satabank plc (St. Julian’s, Malta) (edustaja: asianajaja O. Behrends)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n 30.6.2020 tekemän päätöksen, jolla se peruutti kantajan luvan toimia luottolaitoksena,
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaista päätöstä rasittaa olennaisesti EKP:n ja Maltan rahoituspalveluviranomaisen (MFSA) aiemmin toteuttamat toimenpiteet sekä se, ettei EKP ole käsitellyt niitä asianmukaisesti riidanalaisessa päätöksessä.
               
            
                  2)
               
               
                  Toinen kanneperuste, jonka mukaan riidanalainen päätös on virheellinen sen perustana olevan väitetyn noudattamatta jättämisen vuoksi.
                  
                              —
                           
                           
                              Siltä osin kuin on kyse rahanpesun ja terrorismin rahoituksen torjuntaa koskevista väitetyistä seikoista, kantaja väittää, että riidanalaisessa päätöksessä ei täsmennetä rahanpesun ja terrorismin rahoituksen torjuntaa koskevien sääntöjen tämänhetkistä noudattamatta jättämistä ja että EKP ei mainitse rahanpesun ja terrorismin rahoituksen torjunnasta vastaavien toimivaltaisten viranomaisten toteamusta, jonka mukaan kantaja olisi rikkonut kyseistä alaa koskevia säännöksiä riidanalaisen päätöksen tekemisen ajankohtana.
                           
                        
                              —
                           
                           
                              Kantaja väittää myös, että riidanalainen päätös on virheellinen lakisääteisten pääomavaatimusten väitetyn noudattamatta jättämisen vuoksi. Kantaja väittää tältä osin, että riidanalaisessa päätöksessä ainoastaan kuvataan MFSA:n ja siten välillisesti EKP:n omien toimien seurauksia.